pythainlp/thai-wiki-dataset-v4 huggingface dataset:
วัดดงเสลา

วัดดงเสลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองค์พระ อำเภอด่านช้าง จังหวัดสุพรรณบุรี มีเนื้อที่ประมาณ 60 ไร่
ประวัติ.
ไม่ปรากฏหลักฐานว่าวัดดงเสลาสร้างมาตั้งแต่เมื่อใดและใครเป็นคนสร้าง แต่จากชื่อวัดเล่ากันว่า สมัยก่อนบริเวณนี้เป็นป่าดงดิบซึ่งเต็มไปด้วยต้นเสลา (ป่า) มีลำต้นใหญ่หลายคนโอบจำนวนมาก จึงได้ตั้งชื่อหมู่บ้านนี้ว่าบ้านดงเสลา และได้จัดสร้างวัดดงเสลาขึ้นมาคู่กับหมู่บ้าน สมัยก่อนชาวบ้านเป็นชุมชนลาวที่อพยพมาจากเวียงจันทน์ บ้างก็บอกว่าาอพยพมาจากเมืองเขมร สมัยสงครามอยุธยา โดยมีหลักฐานเป็นพระพุทธรูปปางนาคปรกเก่าแก่ศิลปะบายน อายุหลายร้อยปี เนื้อหินศิลาแลงหน้าตัก 12 นิ้ว ที่คนพบได้ในบริเวณที่สร้างอุโบสถมหาอุด ซึ่งน่าจะเป็นพระพุทธรูปที่คนอพยพมาในสมัยนั้นได้นำมาด้วย ต่อมาชาวกะเหรี่ยงซึ่งนับถือผี มาปล้นหมู่บ้านและเผาหมู่บ้านและวัดจนหมดสิ้น ชาวบ้านได้อพยพไปตั้งรกรากใหม่ณ บริเวณบ้านหนองปรือ อำเภอหนองปรือ จังหวัดกาญจนบุรี วัดอยู่ในสภาพร้าง
จน พ.ศ. 2513 หลวงกุน สุทฺธิสีโล จาก จังหวัดสิงห์บุรี ได้เดินธุดงค์มาถึงบริเวณวัดร้างแห่งนี้ กำนันสาลี สำลีอ่อน และชาวบ้านได้นิมนต์ให้หลวงพ่อกุนอยู่จำพรรษาและได้ร่วมกันสร้างวัดดงเสลาขึ้นมาใหม่ในบริเวณปัจจุบัน อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559 เขตวิสุงคามสีมากว้าง 25 เมตร ยาว 46 เมตร
หลวงพ่อขุนด่าน.
ภายในอุโบสถมหาอุดประดิษฐาน "หลวงพ่อขุนด่าน" หรือ "พระพุทธสุพรรณมุนีศรีศาสดา" เป็นพระพุทธรูปศิลปะอู่ทองปางพิจารณาชราธรรมองค์ใหญ่ที่สุด อาจถือว่าเป็นองค์เดียวในโลก มีหน้าตักกว้าง 16 ศอก สูง 20 ศอก เนื้อทองเหลืองรมดำ
ประเพณีการถวายดาบหลวงพ่อขุนด่าน มีมาตั้งแต่สร้างองค์หลวงพ่อ ชาวบ้านที่มากราบไหว้ขอพระหลวงพ่อขุนด่าน เชื่อกันว่าสามารถตัดทุกข์ ตัดเคราะห์ ให้เบาบางลง ให้ร้ายกลับกลายเป็นดี เมื่อประสบความสำเร็จ จึงนำดาบมาแก้บนหลวงพ่อขุนด่านกันเป็นจำนวนมาก ส่วนประเพณีห่มผ้าหลวงพ่อขุนด่านจะจัดขึ้นช่วงใกล้สิ้นปีของทุกปี และจะจัดพร้อมกับงานประจำปีปิดทอง ถวายดาบหลวงพ่อขุนด่าน
คณะอุตสาหกรรมบริการ มหาวิทยาลัยเกษตรศาสตร์

คณะอุตสาหกรรมบริการ มหาวิทยาลัยเกษตรศาสตร์ เป็นส่วนงานระดับคณะของมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม โดยก่อนหน้านี้ได้ดำเนินการการจัดการเรียนการสอนด้านอุตสาหกรรมการบริหารอยู่ภายใต้คณะศิลปศาสตร์และวิทยาศาสตร์ และได้รับการพิจารณาอนุมัติจากสภามหาวิทยาลัยให้เป็นส่วนงานระดับคณะ ในคราวประชุม ครั้งที่ 3/2565 เมื่อวันที่ 28 มีนาคม พ.ศ. 2565
ประวัติ.
มหาวิทยาลัยเกษตรศาสตร์ได้จัดทำการเรียนการสอนหลักสูตรด้านอุตสาหกรรมบริการในวิทยาเขตกำแพงแสน อยู่ในสังกัดของคณะศิลปศาสตร์และวิทยาศาสตร์ โดยจัดตั้ง "โครงการจัดตั้งภาควิชาอุตสาหกรรมบริการและนวัตกรรมทางภาษา (สอบน)" สังกัดภายใต้คณะศิลปศาสตร์และ วิทยาศาสตร์ เมื่อ พ.ศ. 2551 ได้รับความเห็นชอบจากที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 12/2551 วันจันทร์ที่ 24 พฤศจิกายน พ.ศ. 2551 โดยใช้ชื่อว่า ศูนย์การจัดการศึกษานานาชาติ (ศจศน) International Study Management Centre (ISMC) ภายหลังได้ขอเปลี่ยนชื่อใหม่อีก 3 ครั้ง เป็นศูนย์การศึกษาอุตสาหกรรมบริการนานาชาติ (ศอบน) International Service Industry Study Center (ISIS) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 9/2552 วันพุธที่ 30 กันยายน พ.ศ. 2552 โครงการจัดตั้งภาควิชาอุตสาหกรรมบริการ (สอบ) Department of Service Industry (DSI) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 3/2553 วันที่ 29 มีนาคม พ.ศ. 2553 และล่าสุดเปลี่ยนเป็นโครงการจัดตั้งภาควิชาอุตสาหกรรมบริการและนวัตกรรมภาษา (สอบน) Department of Service Industry and Language Innovation (DSIL) ตามมติที่ประชุมคณะกรรมการประจำคณะศิลปศาสตร์์และวิทยาศาสตร์ ครั้งที่ 7/2553 วันที่ 28 กรกฎาคม พ.ศ. 2553 อนึ่ง โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) ได้เสนอขอปรับฐานะเป็นสายวิชาพร้อมกับโครงการจัดตั้งภาควิชาอื่นๆ ของคณะศิลปศาสตร์์และวิทยาศาสตร์แต่ไม่ผ่านความเห็นชอบของที่ประชุมคณะกรรมการประจำวิทยาเขตกำแพงแสนประจำเดือนมกราคม 2554 ดังนั้น โครงการจัดจัดตั้งสายวิชาอุตสาหกรรมบริการและนวัตกรรมภาษา (สอบน) จึงคงสถานะเป็นโครงการจัดตั้งภายใต้คณะศิลปะศาสตร์และวิทยาศาสตร์ตามเดิม 
ต่อมา พ.ศ. 2565 สภามหาวิทยาลัยเกษตรศาสตร์ ในการประชุม ครั้งที่ 3/2565 วันที่ 28 มีนาคม พ.ศ. 2565 ได้พิจารณาอนุมัติให้จัดตั้งเป็นส่วนงานระดับคณะ และสภามหาวิทยาลัยเกษตรศาสตร์ได้มีประกาศจัดตั้งคณะอุตสาหกรรมบริการ ณ วิทยาเขตกำแพงแสน เมื่อวันที่ 1 เมษายน 2565 โดยมีผลในวันที่ 4 เมษายน พ.ศ. 2565 ประกอบกับมหาวิทยาลัยเกษตรศาสตร์ได้มีคำสั่งมหาวิทยาลัยเกษตรศาสตร์ ที่ 715/2565 ลงวันที่ 4 เมษายน 2565 โดยมอบหมายให้ผู้ช่วยศาสตราจารย์นุชนาถ มั่นคง รองอธิการบดีมหาวิทยาลัยเกษตรศาสตร์ ฝ่ายการเงินและทรัพย์สิน เป็นผู้รักษาราชการแทนคณบดี 
หน่วยงาน.
ภาควิชา สำนัก สถาบัน และศูนย์ ภายในคณะอุตสาหกรรมบริการ มหาวิทยาลัยเกษตรศาสตร์ ประกอบด้วย 4 หน่วยงานระดับภาควิชา ดังนี้
หลักสูตร.
คณะอุตสาหกรรมบริการ มหาวิทยาลัยเกษตรศาสตร์ จัดการเรียน-การสอนในปัจจุบัน 3 ระดับ คือ ปริญญาตรี จำนวน 8 หลักสูตร ปริญญาโท จำนวน 1 หลักสูตร และปริญญาเอก จำนวน 1 หลักสูตร 
อัตลักษณ์.
สีประจำคณะ : สีเขียวเงินยวง (Metalic Green)
เทศบาลตำบลแม่ท่าช้าง

เทศบาลตำบลแม่ท่าช้าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6–8 และบางส่วนของหมู่ 1, 5, 9 ตำบลหางดง (เฉพาะนอกเขตเทศบาลตำบลหางดง) ในอำเภอหางดง จังหวัดเชียงใหม่ ในปี พ.ศ. 2564 เขตเทศบาลตำบลมีประชากรทั้งหมด 4,138 คน
เทศบาลตำบลแม่ท่าช้างเดิมมีฐานะเป็นสภาตำบลหางดงที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลหางดงใน พ.ศ. 2540 ต่อมาในวันที่ 6 เมษายน พ.ศ. 2555 ทางกระทรวงมหาดไทยให้เปลี่ยนชื่อองค์การบริหารส่วนตำบลหางดงเป็นองค์การบริหารส่วนตำบลแม่ท่าช้าง เนื่องจากองค์การบริหารส่วนตำบลหางดงมีชื่อพ้องกับองค์กรปกครองส่วนท้องถิ่นภายในตำบลเดียวกันคือเทศบาลตำบลหางดง ทำให้เข้าใจผิดและเกิดความสับสนในการติดต่อราชการ และจัดตั้งเป็นเทศบาลตำบลแม่ท่าช้างตามประกาศกระทรวงมหาดไทยในวันที่ 6 กันยายน พ.ศ. 2556
พื้นที่เทศบาลตำบลอยู่บริเวณรอบนอกย่านอำเภอหางดง พื้นที่เทศบาลอยู่ห่างจากที่ว่าการอำเภอหางดง 2.5 กิโลเมตร อยู่ห่างจากศาลากลางจังหวัดเชียงใหม่ประมาณ 19.6 กิโลเมตร อยู่ห่างจากกรุงเทพมหานครประมาณ 690 กิโลเมตรตามทางรถยนต์ มีพื้นที่รับผิดชอบทั้งหมด 4.05 ตารางกิโลเมตรหรือคิดเป็น 2,531.25 ไร่ มีที่มาของชื่อเทศบาลจากชื่อเดิมของอำเภอหางดง มีชื่อว่า "อำเภอแม่ท่าช้าง" มาจากคำว่า "แม่ต๋าจ้าง" หรือ "แม่ตาช้าง" ซึ่งหมายถึงลำน้ำแม่ท่าช้าง ที่ต้นน้ำออกมาจากช่องน้ำเล็ก ๆ เหมือนตาช้าง จึงเรียกว่า “แม่ต๋าจ้าง”
เทศบาลตำบลหางดง

เทศบาลตำบลหางดง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2–4 และบางส่วนของหมู่ 1, 5, 9 ตำบลหางดง ในอำเภอหางดง จังหวัดเชียงใหม่ เดิมมีฐานะเป็นสุขาภิบาลหางดงที่จัดตั้งขึ้นใน พ.ศ. 2500 ได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลหางดงมีประชากรทั้งหมด 7,227 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอหางดง อยู่ห่างจากศาลากลางจังหวัดเชียงใหม่ประมาณ 21.1 กิโลเมตร อยู่ห่างจากกรุงเทพมหานครประมาณ 689 กิโลเมตรตามทางรถยนต์ และใช้เวลา 1 ชั่วโมง 5 นาทีถึงกรุงเทพมหานครผ่านท่าอากาศยานนานาชาติเชียงใหม่ มีพื้นที่รับผิดชอบทั้งหมด 2.72 ตารางกิโลเมตรหรือคิดเป็น 1,700.0 ไร่ เทศบาลตำบลหางดงมีสภาพทางเศรษฐกิจดีมาก มีการจราจรที่คับคั่งที่สุดในจังหวัดเชียงใหม่ อีกทั้งเป็นเทศบาลที่รองรับความเจริญของนครเชียงใหม่
เรือบรรทุกเครื่องบินคางะ

เรือบรรทุกเครื่องบินคางะ  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น ชื่อนี้มาจากอดีตจังหวัดคางะซึ่งตั้งอยู่ที่จังหวัดอิชิกาวะในปัจจุบัน เรือลำนี้เดิมตั้งใจจะให้เป็นเรือประจัญบานชั้นโทซะ แต่ได้รับการดัดแปลงเป็นเรือบรรทุกเครื่องบินตามความในสนธิสัญญานาวิกวอชิงตันเพื่อใช้แทนเรืออามางิที่เสียหายจนซ่อมแซมไม่ได้ ต่อมาในช่วง ค.ศ. 1933–1935 มีการสร้างเรือคางะขึ้นใหม่ โดยเพิ่มระดับความเร็วและปรับปรุงด้านอื่น ๆ
เรือคางะเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือคางะและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์ เครื่องบินดำดิ่งทิ้งระเบิดจากเรือเอนเทอร์ไพรซ์ได้จมเรือคางะ การสูญเสียของคางะและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
Research Vessel "Petrel" ค้นพบซากเรือคางะที่ก้นทะเลในมหาสมุทรแปซิฟิกเมื่อเดือนตุลาคม ค.ศ. 2019
โรงเรียนชาร์เตอร์เฮาส์

โรงเรียนชาร์เตอร์เฮาส์ (Charterhouse School) เป็นโรงเรียนเอกชนในรูปแบบโรงเรียนกินนอน ตั้งอยู่ที่เมือง โกดอลมิง เทศมณฑลเซอร์รีย์ ประเทศอังกฤษ ก่อตั้งในปี ค.ศ. 1611
ค่าใช้จ่ายในการเรียนอยู่ที่ประมาณ 2,000,000 บาทต่อปี (£40,695) และเป็นหนึ่งในโรงเรียนที่ราคาค่าเรียนแพงที่สุดในสหราชอาณาจักร ศิษย์เก่าจากโรงเรียนนี้มีตั้งแต่นายกรัฐมนตรีประเทศอังกฤษ และขุนนางลิเวอร์พูล
หุ่นยนต์รักสัมผัสใจ

หุ่นยนต์รัก สัมผัสใจ  เป็นละครโทรทัศน์ของเกาหลีใต้ นำแสดงโดย ยู ซึง-โฮ, แช ซู-บิน และ ออม กี-จุน เขียนบทโดย คิม ซุน-มี และกำกับโดย จ็อง แด-ยุน โดยมีเมย์ควีนพิกเจอส์เป็นผู้ผลิตซีรีส์นี้ ออกอากาศทางเอ็มบีซี ตั้งแต่วันที่ 6 ธันวาคม ค.ศ. 2017 ถึง 25 มกราคม ค.ศ. 2018 ในวันพุธและพฤหัสบดี เวลา 21:55 น. ตามเวลามาตรฐานเกาหลี โดยมีจำนวน 32 ตอน
เรื่องย่อ.
คิม มิน-กยู (ยู ซึง-โฮ) เศรษฐีหนุ่มซึ่งใช้ชีวิตที่หรูหรา แต่โดดเดี่ยวเนื่องจากการแพ้อย่างรุนแรงต่อการสัมผัสทางกายภาพกับคนอื่น ๆ เขามีอาการรุนแรงถึงขั้นเป็นอันตรายถึงชีวิต มีผื่นที่ลุกลามอย่างรวดเร็วทั่วร่างกายเมื่อใดก็ตามที่เขาสัมผัสผิวหนังของมนุษย์ โช จี-อา (แช ซู-บิน) อาศัยอยู่กับ โช จิน-แพ พี่ชายของเธอซึ่งเป็นหัวหน้าทีมวิจัยของ KM Financial, ฮง-จู พี่สะใภ้ที่เป็นเพื่อนในสมัยเรียนและเธอกำลังตั้งท้องลูกคนที่สองและ โช ดง-ฮย็อน หลานสาวของเธอ เธอกำลังพยายามสร้างธุรกิจจากสิ่งประดิษฐ์ของเธอ โดยเฉพาะโคมไฟรูปหัวใจสองดวง
มิน-กยู เป็นประธานและผู้ถือหุ้นรายใหญ่ที่สุดของ KM Financial เขาได้รับมรดกและหุ้นจากพ่อแม่ซึ่งเสียชีวิตจากอุบัติเหตุทางรถยนต์เมื่อ 15 ปีก่อน เขาถูกเลี้ยงดูมาโดยเพื่อนและเพื่อนร่วมงานของพ่อของเขา ฮวัง โด-วอน ซึ่งลูกชายของเขา ฮวัง โย-ชุล อายุเท่ากับ มิน-กยู และเป็นผู้บริหารของ KM Financial
KM Financial เป็นเจ้าของทีม Santa Maria ที่นำทีมโดยศาสตราจารย์ ฮง แบก-กยุน ทีมของศาสตราจารย์ฮงได้แอบสร้างหุ่นยนต์ฮิวแมนนอยด์ชื่อ AG3 (ออกเสียงว่า อาจิ 3) ซึ่งมีลักษณะเหมือน โช จี-อา อดีตแฟนสาวของเขา (ชื่อหุ่นยนต์คือ จีอา [AJI3] แบบอ่านกลับหลัง)
ฮวัง โย-ชุล และพ่อของเขา ฮวัง โด-วอน พยายามขายทีม Santa Maria ให้กับ Bold Corporation ซึ่งเจ้าของเป็นนักลงทุนต่างชาตินามว่า มาร์ติน ซึ่งมีเบื้องหลังเป็นพ่อค้าอาวุธและได้เรียนรู้เกี่ยวกับ Aji 3 และต้องการใช้เธอเป็นอาวุธ เพื่อเกลี้ยกล่อม Kim Min-kyu ไม่ให้ขายทีม Santa Maria Baek-gyun จึงได้ส่งหุ่นยนต์ Aji 3 ไปหาเขาเพื่อเป็นการสาธิต
วัดสาวชะโงก

วัดสาวชะโงก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลสาวชะโงก อำเภอบางคล้า จังหวัดฉะเชิงเทรา
วัดสาวชะโงกตั้งวัดเมื่อ พ.ศ. 2356 โดยมีนายนุช นางยัง ชาวคลองสองพี่น้อง อำเภอบางคล้า จังหวัดฉะเชิงเทรา เป็นผู้ริเริ่มสร้างวัด โดยอุทิศที่ดินประมาณ 6 ไร่ เพื่อก่อสร้างวัด เริ่มแรกมีกุฏิมุงหลังคาด้วยจาก ต่อมาเมื่อประมาณ พ.ศ. 2380 ทางวัดและญาติโยมได้ดำเนินการก่อสร้างอุโบสถ กว้าง 5 เมตร ยาว 8 เมตร และกุฏิสงฆ์ แต่เนื่องจากที่ทุนทรัพย์น้อยจึงก่อสร้างไม่แล้วเสร็จ จนต่อมาเมื่อ พ.ศ. 2392 ขุนพัส (รั้ง) ได้ร่วมกับชาวบ้านดำเนินการปฏิสังขรณ์วัดเพิ่มเติมรวมถึงได้ทำการผูกพัทธสีมาเมื่อ พ.ศ. 2392 ต่อมาเมื่อวันที่ 29 กันยายน พ.ศ. 2457 นายเจิม ซึ่งเป็นบุตรของนายโตกับอำแดงกลิ่น อยู่คลองบ้านหมู่ ได้บริจาคที่ดินถวายให้วัดสาวชะโงกเป็นที่ธรณีสงฆ์ จำนวน 48 ไร่ 96 ตารางวา ต่อมาเมื่อวันที่ 11 กุมภาพันธ์ พ.ศ. 2543 นายเฉลิม เดชสุภะพงษ์ ได้มอบที่ดินให้เป็นที่กัลปนา จำนวน 1 แปลง เนื้อที่ 3 ไร่ 3 งาน 40 ตารางวา วัดได้รับพระราชทานวิสุงคามสีมาเมื่อ พ.ศ. 2512
เหตุที่ชื่อว่าวัดสาวชะโงกเพราะมีตำนานเล่าว่า ได้มีการยกขันหมากมาทางเรือ เพื่อมาสู่ขอเจ้าสาว เมื่อขบวนขันหมากใกล้มาถึง เจ้าสาวได้ชะโงกหน้าดูขบวนขันหมาก ทำให้พลัดตกลงมาจากเรือนเสียชีวิต ต่อมาพ่อแม่เจ้าสาวได้ยกที่ดินผืนนี้ถวายสร้างเป็นวัด จึงได้ตั้งชื่อเป็นอนุสรณ์แด่ผู้เสียชีวิตว่า "วัดสาวชะโงก"
วัดมีเกจิอาจารย์ดังเป็นที่เคารพศรัทธาแก่พุทธศาสนิกชนทั่วไป คือ พระครูนันทธีราจารย์ (หลวงพ่อเหลือ) ท่านสร้างผ้ายันต์แดงแจกทหารในสงคราม แต่ที่โดดเด่นเป็นที่กล่าวถึงคือ ปลัดขิก ภายในวัดมีรอยพระพุทธบาทจำลอง อายุร้อยกว่าปี
วัดจรเข้ตาย

วัดจรเข้ตาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาดและคลองจรเข้ตาย ในตำบลบางคา อำเภอราชสาส์น จังหวัดฉะเชิงเทรา
จากประวัติวัดระบุว่าสร้างขึ้นในปีระกา พ.ศ. 2428 โดยมีนายเปียและนางจิ๋ว สามีภรรยาได้ริ่เริ่มตั้งวัดขึ้นด้วยทุนทรัพย์ส่วนตัว ร่วมกับราษฎรละแวกท้องถิ่น มีพระอาจารย์กล้องเป็นเจ้าอาวาสรูปแรก อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2324 ในสมัยพระครูไฝ บัณฑิโต เป็นเจ้าอาวาส มีการทุบอุโบสถหลังเก่าที่ทรุดโทรมแล้วสร้างใหม่โดยได้รับพระราชทานวิสุงคามสีมา เมื่อวันที่ 25 สิงหาคม พ.ศ. 2502 
บริเวณหมู่บ้านมีตำนานเกี่ยวกับจระเข้ คือ เมื่อหมู่บ้านตั้งขึ้นเมื่อ พ.ศ. 2400 นายสามออกไปเลี้ยงควายแล้วหายไป ชาวบ้านได้ออกไปตามหาพบว่าโดนจระเข้ลากไปกินที่หนองน้ำแห่งหนึ่ง รวมถึงวัว ควาย และสัตว์เลี้ยงก็โดนจระเข้ลักไปกินอีก จึงได้ติดต่อหมอจระเข้มาทำการปราบ โดยทำการตั้งศาลเพียงตาตรงปากคลองที่แยกจากคลองท่าลาดเพราะเชื่อว่าเป็นถ้ำจระเข้ ในที่สุดสามารถปราบจรเข้าได้มากมายและนำมารวมกันตรงศาลเพียงตา จึงเรียกหมู่บ้านว่า "บ้านจรเข้ตาย" บริเวณวัดจึงมีศาลเพียงตาอยู่
ยูเอสเอส ฮอร์เน็ต (CV-8)

ยูเอสเอส "ฮอร์เน็ต"  เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สอง โดยเป็นส่วนหนึ่งของเรือบรรทุกเครื่องบินชั้นยอร์กทาวน์ ซึ่งเธอได้เริ่มการตีโฉบฉวยดูลิตเติลเหนือน่านฟ้ากรุงโตเกียว ต่อด้วยยุทธนาวีที่มิดเวย์ และในการทัพหมู่เกาะโซโลมอนเธอได้ทำการบุกยึดและป้องกันกัวดัลคะแนลและถูกจมในยุทธนาวีที่หมู่เกาะซานตาครูซ
ซากของเรือฮอร์เน็ตได้ถูกค้นพบที่ก้นทะเลในมหาสมุทรแปซิฟิกแถวหมู่เกาะโซโลมอนในเดือนมกราคม ค.ศ. 2019
ตำบลขุนคง

ขุนคง เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของหมู่บ้านถวาย หมู่บ้านท่องเที่ยว OTOP ต้นแบบของประเทศไทยกับความมีชื่อเสียงด้านงานศิลปหัตถกรรมไม้แกะสลัก เป็นศูนย์รวมของสินค้าหัตถกรรมทุกแขนงทั่วประเทศ เป็นหมู่บ้านหัตถกรรมที่ใหญ่ที่สุดในประเทศไทย เป็นที่ยอมรับในคุณค่าแห่งงานหัตถศิลป์และคุณภาพของสินค้าจนเป็นที่รู้จักไปทั่วโลก
ที่ตั้งและอาณาเขต.
ตำบลขุนคงมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลขุนคงแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ท้องที่ตำบลขุนคง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลขุนคง ครอบคลุมพื้นที่ตำบลขุนคงทั้งหมด ซึ่งเป็นสภาตำบลขุนคงที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลขุนคงในวันที่ 25 ธันวาคม พ.ศ. 2539
ประชากร.
พื้นที่ตำบลขุนคงประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,317 คน แบ่งเป็นชาย 2,499 คน หญิง 2,818 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 10 จาก 11 ตำบลในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
คีวจุ

คีวจุ (; โรมาจิ: "Kyūju") เป็นชื่อศักราชของญี่ปุ่นหลัง"นิมเป" และก่อน"โฮเง็ง" ช่วงเวลานี้กินเวลาตั้งแต่ตุลาคม ค.ศ. 1154 ถึงเมษายน ค.ศ. 1156 จักรพรรดิผู้ครองราชย์ในศักราชนี้ ได้แก่ จักรพรรดิโคโนเอะ (近衛天皇) และจักรพรรดิโกะ-ชิรากาวะ (後白河天皇)
ปมลักพาตัว ครอบครัวระทึก

มายแฟมิลี หรือ ปมลักพาตัว ครอบครัวระทึก  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอสทีวี ตั้งแต่วันที่ 10 เมษายน ค.ศ. 2022 เขียนโดย สึโตมุ คูโรอิวะ เคยประพันธ์บทละครโทรทัศน์เรื่อง"โตเกียว เอ็มอีอาร์" (2021) นำแสดงโดย คาซูนาริ นิโนมิยะ แสดงเป็น ฮารูโตะ นารูซาวะ ประธานเจ้าหน้าที่บริหารบริษัทเกมแห่งหนึ่งที่ และ มิจิรุ นารูซาวะ แสดงโดย มิกาโกะ ทาเบะ เป็นภรรยาของฮารูโตะ ทั้งสองต่างต้องตามหาลูกสาวคนเดียวของพวกเขาคือ โทโมกะ นารูซาวะ (มิยุ โอชิมะ) ที่ถูกลักพาตัวไปโดยไม่แจ้งเจ้าหน้าที่ตำรวจเพราะคิดว่าเป็นหนทางเดียวที่จะทำให้พบกับลูกสาวของพวกเขา
นอกจากการออกอากาศในประเทศญี่ปุ่นแล้ว "มายแฟมิลี" ยังได้รับการจัดจำหน่ายโดยดิสนีย์+ทั่วโลก
นักแสดง.
ตัวละครสมทบ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
อาเชน ไอย์ดึน

อาเชน ไอย์ดึน  เกิด 10 มีนาคม พ.ศ. 2544) หรือที่รู้จักกันในชื่อ จุง เป็นนักแสดงและนักร้องชาวไทย เป็นที่รู้จักกันในบทบาท มิ่ง ในซีรีส์ เดือนเกี้ยวเดือน 2 และ คาบคลื่น ในซีรีส์ แล้วแต่ดาว
ประวัติ.
ก่อนเข้าวงการ.
จุงเกิดที่ ประเทศไทย เรียนระดับประถมศึกษาที่กรุงเทพจนถึง ป.2 และย้ายไปอยู่กับมารดาและครอบครัวใหม่ที่ ตุรกี ศึกษาต่อและอาศัยอยู่ที่ อิสตันบุล เป็นเวลา 10 ปี เขาจึงสามารถพูดภาษา ตุรกี ได้คล่องแคล่ว แถมยังมีผลการเรียนดีมาก ได้รับเหรียญรางวัลเรียนดีเด่นและ Certificate จากโรงเรียนมากมาย เมื่ออายุ 16 ปี จุงเดินทางมาเที่ยวไทยช่วงปิดเทอม และถูกชักชวนเข้าประกวดมิสเตอร์ทีนไทยแลนด์ได้รับรางวัลชนะเลิศ เป็นจุดเปลี่ยน เมื่อเริ่มได้รับการติดต่อทาบทามเข้าวงการ เขาจึงสอบเทียบหลังจากบินกลับมาไทยอีกครั้งและได้รับวุฒิมัธยมปลาย (GED) และเข้าสอบชิงทุนระดับอุดมศึกษา เขาได้รับทุนในระดับปริญญาตรีที่ Stamford International University แต่เนื่องจากเงื่อนไขของนักศึกษาทุนจำเป็นต้องศึกษาต่อเนื่องทุกเทอม ซึ่งเขามีภารกิจเดินทางไปประเทศจีนช่วงเดบิวต์ 
จุงได้รับรางวัล "มิสเตอร์ทีนไทยแลนด์" และครองมงกุฎในปี พ.ศ. 2561
2562–ปัจจุบัน: เข้าสู่วงการ,โอเอ็กซ์คิว และ จีเอ็มเอ็มทีวี.
จุงกลายเป็นนักแสดงโดยเซ็นสัญญากับบริษัท โมทีฟ วิลเลจและรับบทเป็น มิ่งขวัญ ในซีรีส์ "เดือนเกี้ยวเดือน 2" [1]
เขาเดบิวต์เมื่อวันที่ 4 มิถุนายน ปี2563 ในฐานะสมาชิกของกลุ่มโปรเจ็กต์บอยกรุ๊ปสัญชาติไทย นามว่า โอเอ็กซ์คิว ในฐานะวิชวล นักเต้นนำ และนักร้องนำของวงเขาเป็นนักแสดงหลักในละครเรื่อง เดือนเกี้ยวเดือน 2 ซึ่งเป็นละครที่ผลิตโดยบริษัทโมทีฟ วิลเลจ ที่เป็นต้นสังกัดของเขา ซึ่งทำหน้าที่เป็นค่ายเพลงของบอยกรุ๊ปด้วย
ในเดือนพฤศจิกายนของปีเดียวกัน เขาได้รับการคัดเลือกเป็นเด็กฝึกของ อินไซต์ เอ็นเตอร์เทนเมนต์ ซึ่งยืนยันการออกจาก โมทีฟ วิลเลจ
ในเดือนมกราคมปี 2564 เขาประกาศว่าเขาจะไม่แสดงต่อในซีรีส์ "เดือนเกี้ยวเดือน 3" อีก 2 เดือนต่อมา บริษัทยืนยันว่าไม่มีนักแสดงชุดเดิมจากซีรีส์นี้จะกลับมาเล่นเป็นตัวละครหลักอีกแล้ว
เขาเริ่มเรียนภาษาจีน และ เดินทางไปจีนใช้ชีวิตเด็กฝึกอยู่ที่นั่นเป็นปีเพื่อเตรียมตัวลง แข่งขันรายการ Asia Super Young แต่เป็นช่วงเวลาที่มีการระบาดของโรคโควิด 19 และเหตุผลบางประการจากรัฐบาลจีนที่ส่งผลให้เวทีแข่งขันนี้ไม่สามารถจัดขึ้นได้ เขาจึงเดินทางกลับประเทศไทยพร้อมสกิลภาษาจีนจากที่นั่น และภาษาอังกฤษจากที่เป็นเด็กอินเตอร์ รวมสื่อสารได้ทั้งหมด 4 ภาษา แต่ภาษาที่คล่องที่สุดคือภาษาตุรกี
เมื่อวันที่ 12 กันยายน พ.ศ. 2564 จุงได้ประกาศทางอ้อมผ่านบัญชี ทวิตเตอร์ และ อินสตราแกรม ของเขาว่าเขาร่วมงานกับ จีเอ็มเอ็มทีวี ในฐานะนักแสดงใหม่ล่าสุด ด้านการศึกษาเขาได้โอนย้ายหน่วยกิตการเรียนจากสถาบันเดิมไปศึกษาต่อที่ มหาวิทยาลัยกรุงเทพ หลังจากที่เขาต้องดรอปการเรียนไปเกือบ 2 ปี
เสาหลักครอบครัวของมารดาและน้อง ๆ ของเขาจากไป เขาจึงพยายามทุ่มเททำงานอย่างหนักเพื่อที่จะให้ครอบครัวของเขาย้ายมาอยู่ประเทศไทยแบบถาวร
ดีซียู หน่วยปฏิบัติการน้ำลึก

ดีซียู หน่วยปฏิบัติการน้ำลึก  เป็นละครโทรทัศน์ญี่ปุ่นเกี่ยวกับการสืบสวนใต้ทะเล ที่ได้รับเค้าโครงจากอิลาน อูเมอร์ และซามูเอล โกลด์เบิร์ก ออกอากาศทางสถานีโทรทัศน์ทีบีเอสทีวี ตั้งแต่วันที่ 16 มกราคม จนถึง 20 มีนาคม ค.ศ. 2022 นำแสดงโดย ฮิโรชิ อาเบะ แสดงเป็น มาซาโยชิ นิอินะ หัวหน้าทีมดีซียูที่เชี่ยวชาญด้านการประดาน้ำเพื่อช่วยเหลือการสืบสวนของเจ้าหน้าที่ตำรวจ เขามีสมาชิกในทีมดีซียู ได้แก่ ฮารูกิ เซโน (รีวเซ โยโกฮามะ), ทากาโกะ นาริไอ (แอนน์ นากามูระ), ยูยะ โอโตโมะ (ยูกิ โทซะ), นานาโอะ โมริตะ (โอซากิ ไทอิกุ), โทมะ นิชิโนะ (มิตสึโอมิ ทากาฮาชิ), เจ้าหน้าที่ช่วยเหลือทีมภาคสนามด้วยปัญญาประดิษฐ์ รูริ คันดะ (ชูริ) และ มาโกะ คูโรเอะ (มิกาโกะ อิจิกาวะ) หัวหน้างานนิติเวชวิทยาประจำทีมดีซียูคอยสนับสนุนนิอินะอยู่
 เป็นหัวหน้าทีมดีซียู เขาเป็นเจ้าของวลีเด่น "น้ำไม่เคยโกหก" นิอินะมีวิธีการในการจัดการเหตุด้วยความมุ่งมั่นกับเป้าหมายหลักโดยไม่สนใจวิธีการในการบรรลุเป้าหมายนั้น แม้เขาเป็นที่เคารพของลูกทีมส่วนใหญ่ แต่มักมีข้อโต้เถียงกับนิชิโนะที่ไม่เห็นด้วยกับวิธีการปฏิบัติงานของเขา นิอินะมีมาโกะเป็นภรรยา
 เป็นนักประดาน้ำทีมดีซียู มีนิอินะเป็นคู่หูประดาน้ำ จากการโจมตีด้วยระเบิดบนเรือที่ตนอยู่เมื่อ 15 ปีที่แล้วจึงสูญเสียความทรงจำในช่วงนั้นไป เซโนเข้าร่วมดีซียูภายใต้คำเชิญของนิอินะแม้ว่าอาการความผิดปกติที่เกิดหลังความเครียดที่สะเทือนใจ (PTSD) ของเขาจากเหตุการณ์ในอดีตสามารถกำเริบได้ทุกเมื่อและอาจทำให้เซโนถูกไล่ออกจากดีซียูได้
 เป็นนักประดำน้ำหญิงของดีซียูเพียงคนเดียวและมีอัตสึชิเป็นพี่ชายของเธอ
 เป็นรองหัวหน้าทีมดีซียู เขาไม่เห็นด้วยกับการที่มีนิอินะเป็นหัวหน้าทีมฯ และมักมีปากเสียงกับเซโนด้วยนิสัยที่ตรงไปตรงมาของนิชิโนะ อดีตเคยเป็นหัวหน้า#เปลี่ยนทาง ของหน่วยยามฝั่ง
 เป็นนักประดาน้ำทีมดีซียู มีความเชี่ยวชาญด้านการเดินเรือ อดีตเคยเป็นสมาชิกทีมกู้ชีพพิเศษ
 เป็นนักประดาน้ำทีมดีซียู มีความเชี่ยวชาญในการใช้โดรนใต้น้ำแทนการประดาน้ำลงไปในจุดที่มนุษย์ไปไม่ได้
 เป็นเจ้าหน้าที่ไซเบอร์ทีมดีซียู ในตอนที่ 1–3 ปฏิบัติหน้าที่เกี่ยวกับการใช้ปัญญาประดิษฐ์เข้ามาช่วยในการสืบสวน แต่ตั้งแต่ตอนที่ 4 เป็นต้นไปเข้ามาอยู่ในส่วนปฏิบัติการประดาน้ำแทนทากาโกะ
 เป็นหัวหน้างานนิติเวชดีซียูและมีนิอินะเป็นสามีของเธอ
 เป็นรองผู้บังคับการหน่วยยามฝั่ง เขาสั่งให้นิชิโนะกำกับดูแลวิธีการปฏิบัติหน้าที่ของนิอินะ
 เป็นผู้บังคับการกรมป้องกันและกู้ภัย หน่วยยามฝั่ง
 เป็นสมาชิกกรมป้องกันและกู้ภัยเขตสาม หน่วยยามฝั่ง อดีตคู่หูประดาน้ำของนิอินะ และพี่ชายของทากาโกะ
เรือลาดตระเวนรัสเซียมอสควา

มอสควา , ชื่อเดิม สลาวา  เป็นเรือลาดตระเวนมิสไซล์นำร่องของกองทัพเรือรัสเซีย เป็นเรือนำของเรือชุดโครงการ 1164 "Atlant" และตั้งชื่อตามกรุงมอสโก "มอสควา" เป็นเรือธงของกองเรือทะเลดำ และนำการโจมตีทางน้ำในระหว่างการรุกรานยูเครนปี 2022 "มอสควา" มีลูกเรือประจำที่ 510 คน และเป็นหนึ่งในเรือพื้นผิวที่แข็งแกร่งที่สุดในภูมิภาค
"มอสควา" ถูกจมในวันที่ 14 เมษายน 2022 ขณะอยู่ในทะเลดำ เจ้าหน้าที่รัฐบาลของยูเครนและสำนักงานกลาโหมสหรัฐ อ้างว่ายูเครนถล่มเรือ "มอสควา" ด้วยมิสไซล์ทำลายล้างเรือสองลูก ในขณะที่กระทรวงกลาโหมรัสเซียอ้างว่าเกิดเพลิงไหม้บนเรือ ส่งผลให้ดินปืนบนเรือเกิดการระเบิด กองทัพเรือรัสเซียมีความพยายามลากเรือกลับเข้าฝั่งที่เซวัสโตปอลแต่ก็จมก่อนที่จะไปถึงท่าเรือ "มอสควา" เป็นเรือรบลำที่ใหญ่ที่สุดที่ถูกจมนับตั้งแต่สิ้นสุดสงครามโลกครั้งที่สอง
ไดซัลฟิแรม

ไดซัลฟิแรม  เป็นยาที่ใช้ร่วมในการแก้ไขโรคติดสุรา โดยมีกลไกก่อการแพ้เฉียบพลันต่อเอทานอลในสุรา ไดซัลฟิแรมทำงานโดยยับยั้งเอนไซม์ อะซิทัลดีไฮด์ดีไฮโดรจีเนส ทำให้เกิดอาการเช่นเดียวกับการเมาค้างขึ้นทันทีหากผู้ใช้ยาดื่มเหล้า เมื่อทานไดซัลฟิแรมพร้อมเหล้าแม้ในปริมาณเล็กน้อย จะก่อให้เกิดอาการหน้าแดง หวัและคอปวดตุ้บ หายใจลำบากคลื่นเหียนอาเจียน เหงื่อออกมาก กระหายน้ำ ปวดหน้าอก หัวใจเต้นแรง หายใจลำบาก หายใจเร็ว หัวใจเต้นเร็ว ความดันต่ำ หมดสติ ไม่มีเรี่ยวแรง บ้านหมุน การมองเห็นมีปัญหา และสับสนหากเกิดปฏิกิริยารุนแรงอาจก่อให้เกิดการกดการหายใจ ระบบหลอดเลือดหัวใจล้มเหลว หัวใจเต้นไม่เป็นจังหวะ หัวใจขาดเลือดเฉียยพลัน หัวใจล้มเหลว หมดสติ ชัก และอาจเป็นอันตรายถึงชีวิต
เคยมีการศึกษาไดซัลฟิแรมในฐานะยาต้านมะเร็ง ต้านการติดเชื้อพาราไซท์ และการติดเชื้อเอชไอวีซ่อน
ชาวมันตี

มันตี (อักษรโรมัน: Mante, หรือ Mantee ตามภาษากาโย) หรือ มันตีร์ (Mantir) เป็นหนึ่งในกลุ่มชาติพันธุ์ยุคแรกสุดที่ปรากฏการกล่าวถึงบ่อยครั้งในตำนานพื้นถิ่นว่าเคยอาศัยอยู่ในจังหวัดอาเจะฮ์ของประเทศอินโดนีเซีย กลุ่มชาติพันธุ์นี้และกลุ่มอื่น ๆ ทั้งชาวอิลลานุน, ซะไก, จากุน, เซอโนย และเซอมัง เป็นกลุ่มที่รวมกันเป็นชาวอาเจะฮ์ในปัจจุบัน ชาวมันตีเป็นส่วนหนึ่งของกลุ่มชนมลายูพื้นเมืองดั้งเดิม ที่เริ่มตั้งรกรากแถบอำเภออาเจะฮ์เบอซาร์ และลึกเข้าไปในป่าดงดิบแถบนั้น เข้าใจว่าชนกลุ่มนี้อพยพมาสู่อาเจะฮ์จากคาบสมุทรมลายู ในตำนานอาเจะฮ์เล่าว่าชาวมันตีกับบาตักเป็นลูกหลานของ Kawom Lhèë Reutōïh (แปลว่า "ชนสามร้อยคน") ซึ่งเป็นหนึ่งในกลุ่มชนพื้นเมืองของอาเจะฮ์ ปัจจุบันเข้าใจว่าชาวมันตีสูญพันธุ์ไปทั้งหมดแล้ว หรือถูกกลืนกลายจากการแต่งงานข้ามกลุ่มชนกับคนนอกชาติพันธุ์ที่เข้ามาในภายหลัง ปัจจุบันยังไม่มีหลักฐานใดที่ยืนยันได้ถึงการมีอยู่ของกลุ่มชนนี้
กรณีวิดีโอปี 2017.
ในเดือนมีนาคม 2017 มีการเผยแพร่วิดีโอของกลุ่มผู้ขับขี่รถจักรยานยนต์กลุ่มหนึ่งในอาเจะฮ์ซึ่งบังเอิญบันทึกภาพชายคนหนึ่งเดินผ่านกล้อง เชื่อกันว่าชายผู้นี้เป็นชาวมันตี เมื่อชายคนดังกล่าวเห็นกลุ่มคนก็รีบวิ่งหนีไปทันที หลังจากที่วิดีโอถูกอัปโหลดขึ้นสู่ยูทูบก็กลายเป็นคลิปไวรัลและเกิดการพูดคุยไปทั่วทั้งสื่อสังคมและแวดวงข่าวในอินโดนีเซีย
ข่าวนี้ได้รับความสนใจจากรัฐบาลของจังหวัดอาเจะฮ์ซึ่งต่อมาได้ส่งทีมค้นหาชาวมันตีและตรวจสอบการมีอยู่ของชนกลุ่มนี้ กระทรวงกิจการสังคมยังมีส่วนร่วมในการค้นหาครั้งนี้ เพื่อช่วยเตรียมสวัสดิการจำเป็นแก่กลุ่มชนนี้หากค้นพบต่อไป
ฮาแบ็ก

ฮาแบ็ก  เป็นเทพเจ้าแห่งแม่น้ำอัมนกของโคกูรยอ หรือตามการตีความหมายอื่นคือ เทพเจ้าพระอาทิตย์ แฮบัก  ตามตำนานเล่าว่าลูกสาวของเขาชื่อยูฮวา แต่งงานกับแฮ โม-ซู และให้กำเนิดจูมง ผู้เป็นปฐมกษัตริย์ผู้ก่อตั้งอาณาจักรโคกูรยอ
ตำนาน.
ฮาแบ็ก เทพเจ้าแห่งแม่น้ำอัมนก มีธิดาสามคนได้แก่ ยูฮวา, วีฮวา และฮว็อนฮวา ยูฮวา ลูกสาวคนโตของเขาได้พบกับแฮ โม-ซู ขณะที่เธออาบน้ำในแม่น้ำ และในที่สุดเธอก็แต่งงานกับเขาโดยไม่ได้รับอนุญาตจากพ่อของเธอ พ่อของยูฮวาโกรธเคืองกับการกระทำดังกล่าว จึงท้าให้แฮ โม-ซู มาต่อสู้กับเขา
เรือหลวงอาร์ครอยัล (91)

เรือหลวง"อาร์ครอยัล"  เป็นเรือบรรทุกอากาศยานสร้างสำหรับราชนาวีโดยได้เข้าร่วมในสงครามโลกครั้งที่สอง
เรืออาร์ครอยัลเกือบได้ออกรบทางเรือมากที่สุดในสงครามโลกครั้งที่สอง โดยเธอมีส่วนในการไล่ล่าเรืออู ออกรบที่นอร์เวย์ ออกค้นหาและจมเรือประจัญบานบิสมาร์ค โดยเรืออาร์ครอยัลได้รอดพ้นจากอันตรายมาได้หลายต่อหลายเหตุการณ์จนถูกเรียกว่า 'เรือนำโชค' แต่เมื่อวันที่ 13 พฤศจิกายน ค.ศ. 1941 เธอได้ถูกตอร์ปิโดที่ยิงโดยเรือดำน้ำเยอรมัน อู-81 จนเสียหายหนักและจมลงในอีกวันต่อมา
ซากของเรืออาร์ครอยัลได้ถูกค้นพบในเดือนธันวาคม ค.ศ. 2002
ราชวงศ์ตรอซ็อกผแอม

ราชวงศ์ตรอซ็อกผแอม ("เรียจฺตระกูลตราซอกฺผะแอม") หรือ ราชวงศ์แตงหวาน สถาปนาโดยพระเจ้าตรอซ็อกผแอม (เอกสารไทยเรียก "ตาแตงหวาน") หรือพระบาทองค์ชัยพระมหากษัตริย์ แห่งอาณาจักรพระนครหลวง เมื่อปี ค.ศ. 1336 เป็นราชวงศ์ที่ปกครองกัมพูชาถัดจากราชวงศ์มหิธรปุระ พระมหากษัตริย์พระองค์แรกคือ พระเจ้าแตงหวาน และพระมหากษัตริย์พระองค์สุดท้ายคือ สมเด็จพระหริรักษ์รามมหาอิศราธิบดี" (นักองค์ด้วง)" 
ราชวงศ์ตรอซ็อกผแอมมีพระมหากษัตริย์ปกครองจำนวน 48 พระองค์ มีราชสกุลสาขา คือ ราชสกุลนโรดม ราชสกุลสีสุวัตถิ์ และราชสกุลวัตถา
ลำดับวงศ์ตระกูลของกษัตริย์กัมพูชาในสมัยปฏิวัติอังกอร์.
<table style="border-spacing: 0px; margin: 0 auto; ">
</table>
จิตรพล โพธิวิหค

นายแพทย์ จิตรพล โพธิวิหค (เกิด 21 สิงหาคม พ.ศ. 2537) ชื่อเล่น จิมมี่ เป็นนักแสดงชายชาวไทย ภายใต้สังกัดจีเอ็มเอ็มทีวี เริ่มเป็นที่รู้จักจากบท "ไว" ในซีรีส์เรื่อง แค่เพื่อนครับเพื่อน
ประวัติ.
จิตรพล โพธิวหค เกิดเมื่อวันที่ 21 สิงหาคม พ.ศ. 2537 จบการศึกษาชั้นมัธยมจากโรงเรียนอัสสัมชัญ และจบปริญญาตรีจากคณะแพทยศาสตร์ มหาวิทยาลัยเชียงใหม่ 
ก่อนเข้าวงการ.
ใน พ.ศ. 2561 เคยเข้าร่วมประกวดในรายการ CLEO BECHELOR และเป็นแขกรับเชิญในช่วงพ่อค้าแซ่บ ในรายการเทยเที่ยวไทย ตอนที่ 318
ใน พ.ศ. 2563 เคยเป็นแขกรับเชิญในรายการ คุณหมอขอดูแล ที่ช่องยูทูบ Atimeonline
2564 – ปัจจุบัน : เข้าสู่วงการ.
ใน พ.ศ. 2564 จิมมี่ปรากฏตัวในฐานะนักแสดงครั้งแรกในบทบาท "ไว" จากซีรีส์เรื่อง "แค่เพื่อนครับเพื่อน" และเริ่มเป็นที่รู้จักมากขึ้นจากบทบาทนี้
ใน พ.ศ. 2565 จีเอ็มเอ็มทีวี ได้ประกาศซีรีส์เรื่อง "'vice versa the series รักสลับโลก"' ผ่านงาน GMMTV 2022:BORDERLESS ที่ถ่ายทำและออกอากาศในปี 2565 เขานำแสดงร่วมกับซี ทวินันท์ ซึ่งเป็นครั้งแรกที่เขาได้รับบทนำในบทของ "ปืน/ทัน" และออกอากาศครั้งแรกเมื่อวันที่ 16 กรกฎาคม พ.ศ. 2565
เรือบรรทุกเครื่องบินซุยกากุ

ซุยกากุ  เป็นเรือหลักของเรือบรรทุกเครื่องบินสองลำในเรือบรรทุกเครื่องบินชั้นโชกากุของกองทัพเรือจักรวรรดิญี่ปุ่นก่อนสงครามแปซิฟิก โดยซุยกากุได้เข้าร่วมในการรบทางเรือหลายครั้งในช่วงสงคราม รวมทั้งการโจมตีเพิร์ลฮาร์เบอร์ ก่อนถูกจมโดยเครื่องบินสหรัฐในระหว่างยุทธนาวีที่อ่าวเลย์เต
วัดเกาะ

วัดเกาะ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สายเปล

สายเปล เป็นละครโทรทัศน์ไทยแนวดราม่า เนื้อเรื่องเกี่ยวกับเรื่องราวของแม่ผัวใจร้ายที่พรากลูกพรากแม่ที่มีปมหลังเจ็บลึกที่ต้องสูญเสียลูกชายคนโตเพราะผู้หญิงไร้สกุล ในปี พ.ศ. 2510 ผลิตโดยบูรพาศิลป์ ภาพยนตร์ ถ่ายทำรูปแบบภาพยนตร์สี 16 มม. ให้เสียงพากย์สด ถ่ายภาพโดยฉลอง ภักดีวิจิตร และกำกับการแสดงโดยรังสี ทัศนพยัคฆ์ เข้าฉายเมื่อวันที่ 4 สิงหาคม พ.ศ. 2510 ที่โรงภาพยนตร์คาเธ่ย์ 
และในปี พ.ศ. 2565 ผลิตโดยบริษัท ปภัสรา โปรดักชั่น บทประพันธ์โดย ป.พิมล บทโทรทัศน์โดย ส้มตำ เสาวรส กำกับการแสดงโดยจารึก สงวนพงษ์ นำแสดงโดยธนากร ศรีบรรจง, พรทิวา สาครจันทร์, ภูษณะ บัวงาม, อังคณา วรรัตนาชัย, สุทธิดา เกษมสันต์ ณ อยุธยา, ภาณุ สุวรรณโณ, ปภัสรา เตชะไพบูลย์ ออกอากาศตอนแรกเมื่อวันที่ 13 เมษายน พ.ศ. 2565 ทุกวันจันทร์ - ศุกร์ เวลา 18.45 น. ทางช่อง 7HD
ภาพยนตร์.
ภาพยนตร์เรื่อง สายเปล มีนักแสดงนำดังนี้
ละครโทรทัศน์.
ละครเรื่อง สายเปล มีนักแสดงนำดังนี้
เสรีนครแฟรงก์เฟิร์ต

แฟรงก์เฟิร์ต เป็นเมืองสำคัญของจักรวรรดิโรมันอันศักดิ์สิทธิ์ โดยเป็นสถานที่จัดการเลือกตั้งจักรพรรดิ์ตั้งแต่ ค.ศ. 885 และเป็นเมืองสำหรับพิธีราชาภิเษกจักรพรรดิตั้งแต่ ค.ศ. 1562 (ก่อนหน้านั้นจัดที่เสรีนครจักรวรรดิอาเคิน) จนถึง ค.ศ. 1792 แฟรงก์เฟิร์ตได้รับการประกาศให้เป็นเสรีนครจักรวรรดิ ในปี ค.ศ. 1372 ทำให้เมืองนี้มีสถานะเป็นรัฐที่ขึ้นตรงต่อจักรพรรดิโรมันอันศักดิ์สิทธิ์โดยตรง โดยไม่อยู่ภายใต้การปกครองของเจ้าผู้ครองแคว้นหรือขุนนางท้องถิ่น
เนื่องจากความสำคัญในระดับจักรวรรดิ แฟรงก์เฟิร์ตจึงรอดพ้นจากการถูกผนวกเข้ากับรัฐอื่นในช่วงการปฏิรูปดินแดนในเยอรมนีใน ค.ศ. 1803 แต่หลังจากจักรวรรดิโรมันอันศักดิ์สิทธิ์ล่มสลายใน ค.ศ. 1806 แฟรงก์เฟิร์ตตกอยู่ภายใต้การปกครองของจักรพรรดินโปเลียนที่ 1 ซึ่งพระองค์ได้มอบเมืองให้แก่คาร์ล เทโอดอร์ ฟ็อน ดาลแบร์ค เมืองนี้จึงกลายเป็นราชรัฐแฟรงก์เฟิร์ต นักบวชนิกายคาทอลิกอย่างดาลแบร์กได้ประกาศปลดปล่อยชาวคาทอลิกที่อาศัยอยู่ภายในเขตเมือง ต่อมาใน ค.ศ. 1810 ดาลแบร์กได้รวมแฟรงก์เฟิร์ตเข้ากับราชรัฐอชัฟเฟินบวร์ค, เคาน์ตีเว็ทซ์ลาร์, ฟุลดาและฮาเนา ก่อตั้งเป็นแกรนด์ดัชชีแฟรงก์เฟิร์ตหลังจากการพ่ายแพ้ของนโปเลียนและการล่มสลายของสมาพันธรัฐแห่งแม่น้ำไรน์ แฟรงก์เฟิร์ตถูกคืนสู่สถานะเดิมก่อนยุคนโปเลียนตามข้อตกลงของการประชุมใหญ่แห่งเวียนนาปี ค.ศ. 1815 และกลายเป็นนครรัฐอิสระที่มีอธิปไตยของตนเองรวมถึงเป็นสมาชิกของสมาพันธรัฐเยอรมัน (German Confederation)
ในช่วงสมาพันธรัฐเยอรมัน แฟรงก์เฟิร์ตยังคงเป็นเมืองสำคัญโดยเป็นที่ตั้งของบุนเดิสทาค (ชื่อทางการคือ บุนเดิสแฟร์ซัมลุง - สมัชชาสมาพันธรัฐ) ซึ่งมีที่ทำการอยู่ในพระราชวังเทิร์น อุนด์ ทักซิส ในใจกลางเมืองแฟรงก์เฟิร์ต ระหว่าง การปฏิวัติ ค.ศ. 1848 มีการจัดตั้งรัฐสภาแฟรงก์เฟิร์ตเพื่อพยายามรวมรัฐเยอรมันเข้าด้วยกันในระบอบประชาธิปไตย อย่างไรก็ตาม พระเจ้าฟรีดริช วิลเฮ็ล์มที่ 4 แห่งปรัสเซียทรงปฏิเสธตำแหน่งกษัตริย์ของ "เยอรมนีขนาดเล็ก" เนื่องจากพระองค์เห็นว่าการมอบมงกุฎให้กษัตริย์ควรเป็นสิทธิ์ของกษัตริย์แต่ละรัฐเยอรมันเท่านั้น ไม่ใช่จากสภาผู้แทนราษฎรที่มาจากการเลือกตั้งของประชาชน
ใน ค.ศ. 1866 ราชอาณาจักรปรัสเซียทำสงครามกับจักรวรรดิออสเตรีย เรื่องดินแดนรัฐชเลสวิช-ฮ็อลชไตน์นำไปสู่ สงครามออสเตรีย-ปรัสเซีย แฟรงก์เฟิร์ตยังคงภักดีต่อสมาพันธรัฐเยอรมันและไม่เข้าร่วมกับปรัสเซีย แต่คงความเป็นกลางไว้ อย่างไรก็ตาม หลังจากชัยชนะของปรัสเซีย แฟรงก์เฟิร์ตถูกผนวกเข้ากับปรัสเซียตามพระราชกฤษฎีกาของกษัตริย์ปรัสเซียเมื่อวันที่ 20 กันยายน ค.ศ. 1866 และกลายเป็นส่วนหนึ่งของมณฑลเฮ็สเซิน-นัสเซาที่ก่อตั้งขึ้นใหม่
เจ้าสาวจำเลย

เจ้าสาวจำเลย ผลิตโดย บริษัท มีเดีย ซีน จำกัด บทประพันธ์โดย พิมพ์ฝัน บทโทรทัศน์โดย บุหลันดั้นเมฆ นำแสดงโดย กฤตฤทธิ์ บุตรพรม , ฮาน่า ลีวิส , คริษฐา สังสะโอภาส , เปรมอนันต์ ศรีพานิช , พัฒนพล กุญชร , รัญดภา มันตะลัมพะ , อนิสา นูกราฮา , พูลภัทร อัตถปัญญาพล , วสุ แสงสิงแก้ว , ณหทัย พิจิตรา , ปวีณา ชารีฟสกุล , ประกาศิต โบสุวรรณ , เฉลิมพร พุ่มพันธ์วงศ์ ,ดารัณ ฐิตะกวิน กำกับการแสดงโดย ต่อพงศ์ ตันกำแหง
-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน

-โบรูโตะ- นารูโตะ เดอะมูฟวี่ ตำนานใหม่สายฟ้าสลาตัน เป็นภาพยนตร์การ์ตูนตอนที่ 11 ของนินจาคาถาโอ้โฮเฮะ มีความยาว 96 นาที เข้าฉายที่ญี่ปุ่นเมื่อวันที่ 7 สิงหาคม ค.ศ. 2015
หลังจากหนังฉายเสร็จได้ไม่นาน ได้มีการประกาศทำมังงะในปี ค.ศ. 2016 และอนิเมะในปี ค.ศ. 2017
Xatardia

Xatardia เป็นสกุลของพืชดอกที่อยู่ในวงศ์ Apiaceae มีเพียงสปีชีส์เดียวคือ 'Xatardia scabra' 
ถิ่นกำเนิดของมันคือ ทางทิศตะวันออกของ พิเรนีส ระหว่างฝรั่งเศสและสเปน
รักข้ามขั้ว ชัวร์ว่าใช่

รักข้ามขั้ว ชัวร์ว่าใช่  เป็นละครโทรทัศน์ของเกาหลีใต้ปี ค.ศ. 2019 นำแสดงโดย ยู อิน-นา และ อี ดง-อุก พัฒนาโดย Studio Dragon และโปรดิวซ์ร่วมกันโดย Mega Monster และ Zium Content จากนิยายบนเว็บชื่อเดียวกันที่ตีพิมพ์ครั้งแรกในปี 2016 ผ่าน KakaoPage ออกอากาศทางช่อง ทีวีเอ็น ตั้งแต่วันที่ 6 กุมภาพันธ์ ถึง 28 มีนาคม ปี ค.ศ. 2019
เรื่องย่อ.
นักแสดงชื่อดัง โอ จิน-ชิม (ยู อิน-นา) ที่ใช้ชื่อในวงการว่า โอ ยุน-ซอ มีเรื่องอื้อฉาวเรื่องยาเสพติดที่สร้างความเสียหายให้กับอาชีพการงานของเธอ ทำให้เธอต้องตกงานเป็นเวลาสองปี จนกระทั่งเธอมีโอกาสได้รับบทบาทสำคัญในละครเรื่องต่อไป แต่เพื่อที่จะเคลียร์ชื่อของเธอให้ใสสะอาดและกลับมาประสบความสำเร็จอีกครั้ง เธอต้องทำงานเป็นเลขาของทนายชื่อ คว็อน จ็อง-รก (อี ดง-อุก) เสียก่อน ซึ่งในที่สุดพวกเขาก็ตกหลุมรักกัน
โทชิกิ ไคฟุ

โทชิกิ ไคฟุ (2 มกราคม 1931 - 9 มกราคม 2022) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นคนที่ 77 ระหว่าง ค.ศ. 1989 ถึง 1991
ไคฟุเป็นอดีตนายกรัฐมนตรีญี่ปุ่นคนสุดท้ายที่ดำรงตำแหน่งในคริสต์ทศวรรษ 1980 และเป็นนายกรัฐมนตรีคนแรกที่เกิดในยุคโชวะ
ชีวิตวัยเด็กและการศึกษา.
ไคฟุเกิดเมื่อวันที่ 2 มกราคม ค.ศ. 1931 ที่นาโงยะ โดยเป็นบุตรคนแรกจากพี่น้อง 6 คน สตูดิโอภาพถ่ายนากามูระ ธุรกิจของครอบครัว ก่อตั้งในยุคเมจิโดยปู่ของเขา และตั้งอยู่ถัดจากห้างสรรพสินค้าเรือธงมัตสึซากายะ
เขาจบการศึกษาที่มหาวิทยาลัยชูโอและมหาวิทยาลัยวาเซดะ
อาชีพ.
เขาเป็นสมาชิกพรรคเสรีประชาธิปไตย ไคฟุประสบความสำเร็จในการเลือกตั้งทั่วไปของญี่ปุ่นใน ค.ศ. 1960 และเข้ารับตำแหน่งเป็นสมาชิกที่อายุน้อยที่สุดของรัฐสภาญี่ปุ่น เขาดำรงตำแหน่งสิบหกสมัย รวม 48 ปี
ขีวิตส่วนตัว.
เมื่อวันที 17 พฤศจิกายน ค.ศ. 1957 ไคฟุแต่งงานกับซาจิโยะ ยานางิฮาระ ผู้ช่วยหญิงประจำสมาชิกสภาผู้แทนราษฎร ทั้งคู่ให้กำเนิดลูกชายชื่อ #เปลี่ยนทาง และลูกสาวชื่อ มุตสึมิ
เสียชีวิต.
ไคฟุเสียชีวิตจากปอดบวมที่โรงพยาบาลโตเกียวในวันที่ 9 มกราคม ค.ศ. 2022 ด้วยอายุ 91 ปี การประกาศข่าวการเสียชีวิตของเขาต่อสื่อมวลชนถูกเลื่อนออกไปจนถึงวันที่ 14 มกราคม
ทางหลวงแผ่นดินหมายเลข 2085

ทางหลวงแผ่นดินหมายเลข 2085 สายกันทรลักษ์-กันทรารมย์ เริ่มจากเขตเทศบาลเมืองกันทรลักษ์ อำเภอกันทรลักษ์ จังหวัดศรีสะเกษ จากนั้นผ่าน อำเภอเบญจลักษณ์ อำเภอโนนคูณ แล้วไปสิ้นสุดที่ ทางหลวงแผ่นดินหมายเลข 226 ตำบลดูน อำเภอกันทรารมย์ จังหวัดศรีสะเกษ 

เขตควบคุม.
ทางหลวงแผ่นดินหมายเลข 2085 แบ่งเขตการควบคุมออกเป็น 1 ตอน ได้แก่
แหล่งข้อมูลอื่น.
ระบบสารสนเทศโครงข่ายทางหลวง
ภาษาอามารา

ภาษาอามารา  เป็นภาษากลุ่มเซมิติกใต้ที่มีผู้พูดเป็นภาษาแม่ประมาณ 32 ล้านคน ส่วนใหญ่อาศัยอยู่ในประเทศเอธิโอเปีย ภาษาอามาราเป็นภาษาราชการในประเทศเอธิโอเปีย
ถู่ซือ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ถู่ซือ (:) หรือที่มักแปลว่า "หัวหน้าชุมชน" หรือ "หัวหน้าเผ่า" เป็นตำแหน่งของผู้นำชนเผ่าสืบตระกูลที่ได้รับการยอมรับว่าเป็นเจ้าหน้าที่ของทางการในราชวงศ์หยวน ราชวงศ์หมิงและราชวงศ์ชิงของจีน และจากราชวงศ์เหงียนและราชวงศ์เลของเวียดนาม โดยได้รับสิทธิ์ปกครองชนกลุ่มน้อยทางจีนตะวันตกเฉียงใต้และคาบสมุทรอินโดจีนในนามของรัฐบาลกลาง การจัดการเช่นนี้เป็นที่รู้จักในชื่อ "ระบบถู่ซือ" หรือ "ระบบผู้นำพื้นเมือง"  ซึ่งไม่เหมือนกับระบบบรรณาการของจีนหรือระบบจี้หมี
"ถู่ซือ"ส่วนมากแล้วตั้งอยู่ในมณฑลยูนนานและในพื้นที่ของกุ้ยโจว ทิเบต เสฉวนและฉงชิ่ง ซ่างซีในหูหนานและเอินชือในหูเป่ย์ นอกจากนี้ยังพบ"ถู่ซือ"ในพื้นที่ที่เป็นเมืองขึ้นของจีนในทางตอนเหนือของพม่า ลาวและตอนเหนือของไทย ในเวียดนามมีการใช้ระบบ"ถู่ซือ"เช่นกัน โดยอยู่ภายใต้ราชวงศ์เหงียน (ค.ศ. 1802–1945)
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1954)

เจ้าชายแอ็นสท์ เอากุสท์แห่งฮันโนเฟอร์ (ประสูติ 26 กุมภาพันธ์ ค.ศ. 1954) เป็นพระประมุขของราชวงศ์ฮันโนเฟอร์ สมาชิกที่ปกครองในสหราชอาณาจักรบริเตนใหญ่และไอร์แลนด์จนถึง ค.ศ. 1901 ราชอาณาจักรฮันโนเฟอร์จนถึง ค.ศ. 1866 และดัชชีแห่งเบราน์ชไวค์ตั้งแต่ปี ค.ศ. 1913 ถึง ค.ศ. 1918 ในฐานะพระสวามีในเจ้าหญิงการอลีนแห่งโมนาโก และพระองค์เป็นเชษฐภาดา (พี่เขย) ในเจ้าชายอาลแบร์ที่ 2 เจ้าผู้ครองโมนาโก
เจ้าชายแอ็นสท์ เอากุสท์แห่งฮันโนเฟอร์ (ประสูติ ค.ศ. 1983)

แอ็นสท์ เอากุสท์ เจ้าชายรัชทายาทแห่งฮันโนเฟอร์ (ประสูติ 19 กรกฎาคม ค.ศ. 1983) เป็นพระโอรสองค์โตในแอ็นสท์ เอากุสท์ เจ้าชายแห่งฮันโนเฟอร์ พระประมุขของราชวงศ์ฮันโนเฟอร์ (สาขาหนึ่งของราชวงศ์เว็ล์ฟโบราณ ซึ่งเคยปกครองอาณาจักรฮันโนเฟอร์) และ พระชายาองค์แรก ชันทา โฮซูลี
ประเทศสมมุติ

ประเทศสมมุติ หมายถึงประเทศที่สร้างขึ้นมาสำหรับเรื่องแต่ง เป็นประเทศที่ไม่มีอยู่จริง หรือเป็นประเทศที่บุคคลเชื่อว่ามีอยู่จริงแต่ไม่มีการพิสูจน์ยืนยัน นักเดินเรือมักเข้าใจผิดว่าก้อนเมฆที่ลอยตัวต่ำเป็นพื้นดินเสมอ และภายหลังจึงมีชื่อเรียกสิ่งนี้ว่าผ้าคลุมดัตช์ (Dutch capes) ประเทศสมมุติมักปรากฏเป็นฉากหรือเป็นส่วนหนึ่งของความเชื่อ วรรณกรรม ภาพยนตร์ หรือวิดีโอเกม และอาจใช้เพื่อวัตถุประสงค์ทางเทคนิคในความเป็นจริงเพื่อกำหนดคุณลักษณะเฉพาะ
ประเทศสมมุติในช่วงแรกมักปรากฏในงานเขียนจำพวกนวนิยายวิทยาศาสตร์ โดยมักถือเป็นส่วนหนึ่งของโลกในปัจจุบัน แต่ไม่ปรากฏในแผนที่โลกทั่วไป ในระยะหลังเรื่องเล่าทำนองเดียวกันมักจะปรากฏในดาวที่สมมุติขึ้นมา
วัตถุประสงค์.
ประเทศสมมุติมักตั้งใจให้คล้ายคลึงหรือแสดงภาพของประเทศในโลกแห่งความเป็นจริง หรือแสดงให้เห็นลักษณะของโลกในอุดมคติหรือในลักษณะที่ไม่พึงประสงค์เพื่อการเล่าเรื่อง การเรียกชื่อของประเทศหนึ่ง ๆ ที่ต่างออกไปมักแสดงให้เห็นชัดเจนว่าประเทศดังกล่าวต้องการใช้แทนประเทศใด การใช้ประเทศสมมุติแทนที่ประเทศจริง ๆ ทำให้ผู้เขียนมีอิสระมากขึ้นในการสร้างตัวละคร เหตุการณ์และฉาก ในขณะที่ให้ความรู้สึกที่ใกล้เคียงกับสภาพแวดล้อมที่ผู้อ่านอาจเชื่อมโยงและทำความเข้าใจได้ ประเทศสมมุติทำให้ผู้เขียนไม่ต้องพะวงกับข้อจำกัดเกี่ยวกับประวัติศาสตร์ การเมืองและวัฒนธรรมที่แท้จริงของประเทศในความเป็นจริง ทำให้สามารถสร้างโครงเรื่องได้อย่างกว้างขวางมากขึ้นโดยไม่ต้องรับกับคำวิจารณ์ว่าทำให้ภาพลักษณ์ของประเทศในความเป็นจริงดูย่ำแย่ลง
บางครั้ง มีการสร้างประเทศสมมุติมีไว้ในสถานการณ์การฝึกทหาร เช่น ในการฝึกซ้อมทางทะเลระหว่างประเทศ RIMPAC 98 มีการสร้างกลุ่มเกาะที่มีชื่อว่า "บลูแลนด์" และ "ออเรนจ์แลนด์" รอบฮาวาย
แขวงกระทุ่มราย

กระทุ่มราย เป็นแขวงหนึ่งของเขตหนองจอก กรุงเทพมหานคร และเป็นที่ตั้งของสำนักงานเขตหนองจอก
ที่ตั้งและอาณาเขต.
แขวงกระทุ่มรายตั้งอยู่ทางทิศตะวันออกฟากใต้ของคลองแสนแสบในเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงกระทุ่มราย ได้แก่
ดานีเอเล ลาเวีย

ดานีเอเล ลาเวีย  เกิดเมื่อวันที่ 4 เดือนพฤศจิกายน ค.ศ. 1999 เป็นนักวอลเลย์บอลชายชาวอิตาลี เล่นในตำแหน่งตัวตบหัวเสา ปัจจุบันเล่นอยู่ในสโมสรเตรนตีโนวอลเลย์ เป็นนักวอลเลย์บอลชายทีมชาติอิตาลี และเป็นส่วนหนึ่งของทีมในการเข้าร่วมการแข่งขันวอลเลย์บอลชายในโอลิมปิกฤดูร้อน 2020
แขวงหนองจอก

หนองจอก เป็นแขวงหนึ่งของเขตหนองจอก กรุงเทพมหานคร 
ที่ตั้งและอาณาเขต.
แขวงหนองจอกตั้งอยู่ทางทิศตะวันออกฟากเหนือของคลองแสนแสบในเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงกระทุ่มราย ได้แก่
แขวงคลองสิบ

คลองสิบ เป็นแขวงหนึ่งของเขตหนองจอก กรุงเทพมหานคร 
ที่ตั้งและอาณาเขต.
แขวงคลองสิบตั้งอยู่ทางทิศตะวันตกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงคลองสิบ ได้แก่
แขวงคลองสิบสอง

คลองสิบสอง เป็นแขวงหนึ่งของเขตหนองจอก กรุงเทพมหานคร 
ที่ตั้งและอาณาเขต.
แขวงคลองสิบสองตั้งอยู่ทางทิศตะวันออกเฉียงเหนือของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงคลองสิบสอง ได้แก่
สามเราต้องรอด

สามเราต้องรอด (อังกฤษ : 3 will be free) เป็นละครชุดทางโทรทัศน์ในปีพ.ศ. 2562 แสดงนำโดย เวอาห์ แสงเงิน (จอส),ลภัสลัล จิรเวชสุนทรกุล (มายด์) และ ตะวัน วิหครัตน์ (เต)
กำกัยการแสดงโดย ทิชากร ภูเขาทอง และอำนวยการผลิตโดยจีเอ็มเอ็มทีวีร่วมกับแทรชเชอร์ แบงค็อก,โดยซีรีส์นี้เป็นหนึ่งในสิบสามซีรีส์ที่เปิดตัวในงาน GMMTV Fun Fact Stories 2019 ที่จัดในวันที่ 5 พฤศจิกายน พ.ศ. 2561 เริ่มออกอากาศครั้งแรกในวันที่ 9 สิงหาคม พ.ศ. 2562 ทางช่องวัน และ ไลน์ทีวี ทุกวันศุกร์เวลา 22:30 น. ทางช่องวัน และ 23:30 ทางไลน์ทีวี และจบลงในวันที่ 11 ตุลาคม พ.ศ. 2562
เรื่องย่อ.
นีโอ (เวอาห์ แสงเงิน) บาร์โฮสหนุ่มได้มีความสัมพันธ์ลึกซึ้งกับวานิกา (อินทิรา เจริญปุระ) นักแสดงชื่อดังและภรรยาคนที่สองของเสี่ย ธนา (ศรุต วิจิตรานนท์) เจ้าพ่ออสังหาริมทรัพย์พล (ณัฐวุฒิ เจนมานะ) และ เต๋อ (ชนกันต์ อาพรสุทธินันธ์) นักฆ่าสองคนที่ทำงานให้ธนา ได้รับมอบหมายให้สังหารนีโอและลงโทษวานิกาเมื่อพบกับทั้งคู่เต๋อพยายามยิงนีโอแต่บังเอิญยิงและฆ่าวานิกาแทนนีโอวิ่งไปที่คลับบาร์โฮสที่เขาทำงานและถูกตามด้วยพล ก่อนหน้านี้ ชิน (ตะวัน วิหครัตน์) ลูกชายคนเดียวของธนาที่เป็นทายาทที่ต้องสืบทอดตำแหน่งของบิดาอย่างไม่เต็มใจ มาที่บาร์เดียวกันกับเพื่อนๆ ของเขา และได้พบกับหมิว (ลภัสลัล จิรเวชสุนทรกุล) พนักงานต้อนรับที่บาร์เพื่อนของชินจ้างหมิวเพื่อนอนกับชิน(พวกเขาไม่รู้ว่า ชินเป็นเกย์)หลังจากนั้น ชินและหมิวก็กลับไปที่บาร์ในห้องน้ำ ชินเจอนีโอซึ่งซ่อนตัวจากพลที่เคยเจอชินมาก่อน (จะเปิดเผยในภายหลังในซีรีส์)พลค้นพบพวกเขา แต่หมิวก็มาช่วยพวกเขาทั้งสองคนได้ทัน โดยการใช้ปืนซึ่งบังเอิญยิงและฆ่าพลไปนีโอ หมิว และชิน ต้องหลบหนีไปด้วยกันและเริ่มต้นการเดินทางอันแสนยากลำบากที่พาพวกเขามาเจอกับโมเทลใน กรุงเทพฯ ที่สกปรก และเดินทางไปสู่ป่าและทะเลเพื่อหาที่ซ่อนเพื่อที่พวกเขาจะพยายามหลบเลี่ยงผู้ที่พยายามตามหาพวกเขา
การตายของพลไม่เพียงทำร้ายจิตใจของเต๋อเท่านั้น แต่ยังรวมไปถึงคนรักของพลอย่างแมร์ (วัชระ สุขชุม) สาวเสิร์ฟที่เป็นสาวข้ามเพศที่อยากให้พลออกมาจากชีวิตนักเลงมานานแมร์และเต๋อให้คำมั่นว่าจะแก้แค้นคนที่ฆ่าพลและตามทั้งสามคนไปหลบหนีไปในป่า ที่ซึ่งพวกเขากำลังหลบซ่อนด้วยความช่วยเหลือจากลีโอ (ศุภกร ศรีโพธิ์ทอง) พี่ชายของนีโอและทั้งสามคนยังเดินทางหาที่ลี้ภัยในบ้านเกิดของหมิวและได้รับความช่วยเหลือจากอดีตแฟนหนุ่มอย่าง หลวง (ภูมิพัฒน์ ไพบูลย์) พร้อมรับมือกับนายหัวจอห์น หัวหน้าองค์กรที่ขัดแย้งกับธนา และมีความแค้นกับหมิว เพราะน้องชายนายหัวจอหน์ที่พ่อเลี้ยงของหมิวพยายามจะข่มขืนเธอเมื่อหลายปีก่อนและถูกหมิวฆ่าโดยไม่ได้ตั้งใจ)ในขณะที่การเดินทางเพื่อเอาชีวิตรอดของพวกเขายังคงดำเนินต่อไป ทั้งสามคนได้พัฒนาความรู้สึกมิตรภาพและความรัดที่มีต่อกันและกันด้วยนีโอ หมิว และชินพบว่าตัวเองกำลังมีความสัมพันธ์ที่มากว่าเพื่อนหรือคนที่ตกที่นั่งลำบากเหมือนกันในตอนท้ายของซีรีส์ ทั้งสามคนต้องเผชิญกับผลสะท้อนจากการกระทำของพวกเขาและการกระทำของผู้อื่น
นักแสดงและบทบาท.
ด่านล่างนี้คือนักแสดงและบทบาทที่ได้รับ : 
นักแสดงหลัก
นักแสดงสมทบ
นักแสดงรับเชิญ
แคว้นยามาโตะ

แคว้นยามาโตะ  เป็นแคว้นในอดีตของประเทศญี่ปุ่นตั้งอยู่บนเกาะเกาะฮนชูในปัจจุบันคือจังหวัดนาระ
ยุคยามาโตะในประวัติศาสตร์ของญี่ปุ่นหมายถึงปลายยุคโคฟุง และยุคอาซูกะ นักโบราณคดีและนักประวัติศาสตร์ชาวญี่ปุ่นเน้นย้ำข้อเท็จจริงที่ว่าในช่วงต้นยุคโคฟุงการปกครองของกษัตริย์ยามาโตะขัดแย้งกับมหาอำนาจในภูมิภาคอื่นๆ เช่นแคว้นคิบิซึ่งอยู่ใกล้กับจังหวัดโอกายามะในปัจจุบัน ราวศตวรรษที่ 6 ผู้นำท้องถิ่นได้ปกครองประเทศและก่อตั้งราชสำนักขึ้นในแคว้นยามาโตะ
เรือประจัญบานยามาโตะซึ่งเป็นเรือธงของกองทัพเรือจักรวรรดิญี่ปุ่นในช่วงสงครามโลกครั้งที่สองได้รับการตั้งชื่อตามแคว้นนี้
อีตุย

เจียนตุย ("ขนมใส่ไส้ทอด") หรือ จือหมาฉิว ("ลูกงา") เป็นขนมของประเทศจีน ซึ่งเป็นเพสตรี (pastry) ทำจากแป้งข้าวเหนียวทอด ภายนอกเคลือบเมล็ดงา มีลักษณะกรุบกรอบและเหนียวหนึบ ภายในเป็นโพรงเกิดจากการขยายตัวของแป้ง ในโพรงนี้ใส่ไส้ทำด้วยเมล็ดบัวกวน บางครั้งใช้ถั่วดำกวนหรือถั่วแดงกวนซึ่งมีรสหวานแทน
ขนมนี้ยังเป็นที่รู้จักว่า หมาถวน ("ลูกงา") ในภาคเหนือของประเทศจีน หมา-ยฺเหวียน ("ผลงา") ในภาคตะวันออกเฉียงเหนือของประเทศจีน และ เจินไต้ ("ถุงล้ำค่า") ในไห่หนาน แล้วแต่ภูมิภาคและเขตพื้นที่ทางวัฒนธรรม ในประเทศไทยบางท้องที่เรียกว่า "ขนมอีตุย" หรือ "ขนมงาทอด"
สีสุวัตถิ์ โทมิโก

พระองค์มจะสีสุวัตถิ์ โทมิโก (อักษรโรมัน: Sisowath Thomico) เจ้าสีสุวัตถิ์ โทมิโก สมาชิกราชวงศ์ที่ทรงทำหน้าที่เป็นราชเลขานุการในพระองค์และที่ปรึกษาส่วนพระองค์ของพระบาทสมเด็จพระนโรดม สีหนุ อดีตพระมหากษัตริย์กัมพูชา นอกจากนั้นยังทรงเป็นผู้ร่วมก่อตั้งเว็บไซต์ราชสำนักกัมพูชา ทรงเป็นบรรณาธิการ และนักคิด นักวิชาการ บ่อยครั้งมักมีข่าวว่าพระองค์วิจารณ์การทำงานของรัฐบาลกัมพูชาแบบตรงไปตรงมา ทำให้เกิดกระแสวิพากษ์วิจารณ์ในหมู่สังคมกัมพูชา
มาเตย์ คาซีย์สกี

มาเตย์ คาซีย์สกี  เกิดเมื่อวันที่ 23 เดือนกันยายน ค.ศ. 1984 เป็นนักวอลเลย์บอลชายชาวบัลแกเรีย และเป็นอดีตนักวอลเลย์บอลชายทีมชาติบัลแกเรีย โดยติดทีมชาติในช่วงปี 2003–2012 และปัจจุบันเล่นลีกอาชีพในประเทศอิตาลี ร่วมกับทีมเตรนตีโนวอลเลย์ และยังทำหน้าที่เป็นกัปตันทีมอีกด้วย
ชีวิตส่วนตัว.
คาซีย์สกี เกิดที่เมืองโซเฟีย ประเทศบัลแกเรีย พ่อของเขา เป็นอดีตนักวอลเลย์บอลชายทีมชาติบัลแกเรีย ตอนยังเด็ก เขาได้ฝึกเล่นกีฬาต่างๆ เช่น ฟุตบอล, บาสเกตบอล และกีฬาขี่ม้า 
ชีวิตครอบครัวเขาได้แต่งงานกับ เอลิซาเบตตา ฟาร์รูโจ อดีตนางงามมิสเตรนโต และมีลูกชาย 1 คน ชื่อ อเล็กซานเดอร์
อาชีพ.
สโมสร.
คาซีย์สกี เริ่มต้นอาชีพวอลเลย์บอล ในปี ค.ศ. 1995 กับทีมเยาวชนของสลาเวียโซเฟีย ในประเทศบัลแกเรีย ในฤดูกาล 2000-01 เขาได้ติดทีมลีกเป็นครั้งแรก 
ในฤดูกาล 2005-06 เขาได้ไปเล่นลีกอาชีพในประเทศรัสเซีย กับทีมดีนาโมมอสโก และคว้าแชมป์ ต่อมาในฤดูกาล 2007-08 เขาได้ย้ายมาที่เตรนตีโนวอลเลย์ ในประเทศอิตาลี เขาได้อยู่ช่วยทีมเป็นเวลา 6 ปี และคว้าแชมป์กับทีมมามาก สามารถคว้าแชมป์ลีก 3 สมัย, ซีอีวีแชมเปียนส์ลีก 3 สมัย, ชิงแชมป์สโมสรโลก 4 สมัย, โคปปาอิตาเลีย 3 สมัย และอิตาเลียนซูเปอร์คัพ ได้รับรางวัลรายบุคคลอีกมากมาย เขายังได้เล่นลีกอีกหลายประเทศ เช่น ตุรกี, กาตาร์, โปแลนด์ และญี่ปุ่น 
ปัจจุบันเขาได้เล่นให้กับทีมเตรนตีโนวอลเลย์ และทำหน้าที่เป็นกัปตันทีม
ทีมชาติ.
คาซีย์สกี ติดทีมชาติบัลแกเรียครั้งแรกเมื่อปี 2003 ในรุ่นอายุไม่เกิน 21 ปี ชิงแชมป์โลก และทีมได้รับเหรียญทองแดง รวมทั้งติดทีมชาติชุดใหญ่กับทีมบัลแกเรีย และทีมได้รับเหรียญทองแดงใน วอลเลย์บอลชายชิงแชมป์โลก 2006 และได้รับรางวัลเสิร์ฟยอดเยี่ยมของการแข่งขัน ในรายการวอลเลย์บอลชายเวิลด์คัพ 2007 ที่ประเทศญี่ปุ่น ทีมได้เหรียญทองแดง และวอลเลย์บอลชายชิงแชมป์ยุโรป 2009 ทีมก็ได้เหรียญทองแดง ในปี 2012 เขาได้ออกจากทีมชาติบัลแกเรียพร้อมกับ ราดอสติน สตอยเชฟ หัวหน้าโค้ชในขณะนั้น เนื่องจากมีปัญหากับสหพันธ์วอลเลย์บอลบัลแกเรีย โดยเขาบอกว่าจะกลับมาเมื่อมีการเปลี่ยนแปลงผู้นำ
รักล้น ๆ ของคนเคยสวย

รักล้น ๆ ของคนเคยสวย  เป็นละครโทรทัศน์ของเกาหลีใต้ปี ค.ศ. 2015 นำแสดงโดย ฮวัง จ็อง-อึม, พัก ซอ-จุน, โก จุน-ฮี และ ชเว ชี-ว็อน ออกอากาศทางสถานีโทรทัศน์ เอ็มบีซี ตั้งแต่วันที่ 16 กันยายน ถึง 11 พฤศจิกายน ค.ศ. 2015 ทุกวันพุธและพฤหัสบดี เวลา 22:00 น.
ซีรีส์เรื่องนี้ได้รับความนิยมทั้งในประเทศ ด้วยคะแนนเรตติ้งสูงสุด 18.4% และต่างประเทศ โดยเฉพาะในประเทศจีน
เรื่องย่อ.
โรแมนติกคอมมาดี้ที่สร้างจากเรื่องจริงเกี่ยวกับคนรู้จักสองคนที่พบกันอีกครั้งหลังจากที่พวกเขาได้ผ่านพ้นชะตากรรมและรูปลักษณ์ที่พลิกผัน โดยมีฉากหลังเป็นสำนักพิมพ์ที่ตีพิมพ์นิตยสารแฟชั่นชื่อ The Most
คิม ฮเย-จิน เป็นสาวสวยจากครอบครัวที่ร่ำรวย หลังจากที่สำนักพิมพ์ของครอบครัวเธอล้มละลาย เธอก็พบกับความทุกข์ยากและสูญเสียความงามไปด้วย จี ซ็อง-จุน เป็นเด็กอ้วนที่ไม่มีความมั่นใจในตนเอง แต่เติบโตขึ้นมาเป็นผู้ชายที่หล่อเหลาและเป็นบรรณาธิการที่ประสบความสำเร็จ
ทั้งสองตัดสินใจที่จะพบกันอีกครั้ง แต่ ซ็อง-จุน จำ ฮเย-จิน ไม่ได้ เธอละอายใจที่ได้พบกับรักแรกและทำลายความรู้สึกของเขาที่มีต่อเธอ ฮเย-จิน ขอให้เพื่อนสนิทของเธอ มิน ฮา-รี ซึ่งเกลียด ซ็อง-จุน ตั้งแต่เด็กให้มาแทนที่เธอ อย่างไรก็ตาม สิ่งต่างๆ ก็เริ่มซับซ้อนขึ้นในไม่ช้า เนื่องจาก ฮเย-จิน ได้ทำงานที่สำนักพิมพ์นิตยสาร The Most ซึ่ง ซ็อง-จุน ทำงานเป็นรองหัวหน้าบรรณาธิการ เขาดูถูกความเงอะงะของเธออย่างเปิดเผยโดยไม่รู้ว่าเธอเป็นรักแรกและเป็นเพื่อนในวัยเด็กที่แท้จริงของเขา ฮา-รี ยังคงพบกับ ซ็อง-จุน และในไม่ช้าก็พัฒนาความรู้สึกที่มีต่อเขา ในทางกลับกัน ฮเย-จิน ก็พบเพื่อนที่ดีในที่ทำงานของเธอ คิม ชิน-ฮย็อก นักเขียนที่ตกหลุมรักเธออย่างช้า ๆ
เธอฝึกงานในสำนักพิมพ์นิตยสาร The Most ก่อนที่จะได้รับการแต่งตั้งเป็นบรรณาธิการ เธอเคยเป็นเด็กสาวที่สวย รวย และฉลาด แต่เธอสูญเสียทุกอย่างเพราะสำนักพิมพ์ของพ่อเธอล้มละลาย เธออายกับความล้มเหลวในชีวิต เธอขอให้ มิน ฮา-รี เพื่อนสนิทของเธอไปพบกับรักแรกของเธอ จี ซ็อง-จุน โดยใช้ชื่อของเธอ เธอคิดว่านั่นจะเป็นจุดจบของโชคชะตาของเธอกับ ซ็อง-จุน แต่กลับกลายเป็นว่านี่เป็นเพียงจุดเริ่มต้นของฝันร้ายของเธอ เมื่อเขากลายเป็นเจ้านายของเธอ แม้จะโชคร้าย เธอก็ยังพยายามทำให้ดีที่สุด
รองหัวหน้าบรรณาธิการที่อายุน้อยที่สุดในเกาหลี ดื้อรั้นและเย่อหยิ่ง แต่มีไหวพริบในการทำงาน ตรงกันข้ามกับ ฮเย-จิน เขาไม่ได้หล่อ อ้วน และ ขี้อาย แต่เมื่อเติบโตขึ้นเขากลายมาเป็นผู้ชายที่หล่อเหลาและประสบความสำเร็จ ทันทีที่กลับมาเกาหลี เขาได้ติดต่อกับรักแรกของเขาฮเย-จิน เขาตกหลุมรักเธอแม้ว่าเขาจะไม่รู้ว่าเธอเป็นเพื่อนในวัยเด็กของเขาและเป็นรักแรกของเขา
อิวากูระ โทโมมิ

อิวากูระ โทโมมิ (26 ตุลาคม 1825 - 20 กรกฎาคม 1883) เป็นรัฐบุรุษชาวญี่ปุ่นใน บากูมัตสึ และ ยุคเมจิ เขาได้รับการอุปถัมภ์จากตระกูลอิวากูระผู้มีอิทธิพล และกลายเป็นผู้นำที่ทรงอิทธิพลเพียงคนเดียวของกลุ่มขุนนางในช่วงการเปลี่ยนผ่านของญี่ปุ่นจากระบบศักดินาไปสู่ความทันสมัย ในปี ค.ศ. 1858 เขาเป็นที่ปรึกษาของ จักรพรรดิโคเม แต่ถูกเนรเทศออกจากราชสำนักตั้งแต่ปี ค.ศ. 1862 ถึง ค.ศ. 1867 หลังจากได้รับการปล่อยตัว เขาก็กลายเป็นผู้ประสานงานระหว่างราชสำนักกับขบวนการต่อต้านโทกูงาวะ เขามีบทบาทสำคัญในรัฐบาลเมจิใหม่หลังปี ค.ศ. 1868 เขาประสบความสำเร็จในการต่อต้านนโยบายเชิงรุกในเกาหลีในช่วงวิกฤตปี ค.ศ. 1873 และเกือบจะถูกลอบสังหารโดยศัตรูของเขา เขาเป็นผู้นำคณะ ภารกิจอิวากูระ ที่มีสมาชิก 50 คนเป็นเวลา 18 เดือนในยุโรปและอเมริกา โดยศึกษาสถาบันการศึกษา เทคโนโลยี และการทูตสมัยใหม่ ภารกิจส่งเสริมการปฏิรูปที่สำคัญหลายอย่างที่ทำให้ญี่ปุ่นทันสมัยขึ้นอย่างรวดเร็ว เขาส่งเสริมระบบ จักรวรรดินิยม ที่แข็งแกร่งตามแนวตะวันตก และมีบทบาทสำคัญในการสร้างสถาบันการเงินสำหรับประเทศใหม่ ธนบัตร 500 เยนที่ออกโดย ธนาคารแห่งประเทศญี่ปุ่น มีรูปเหมือนของเขาอยู่บนธนบัตร
หมายเหตุ.
<templatestyles src="Reflist/styles.css" />
เดอะ มิสเตริโอส

เดอะ มิสเตริโอส  เป็นทีมมวยปล้ำอาชีพชาวอเมริกัน ประกอบด้วย เรย์ มิสเตริโอ และโดมินิก มิสเตริโอ ลูกชายของเขา ขณะนี้ทีมกำลังปล้ำในศึกดับเบิลยูดับเบิลยูอี รอว์ ของดับเบิลยูดับเบิลยูอี โดยพวกเขาเป็นแชมป์ ดับเบิลยูดับเบิลยูอี สแมคดาวน์ แท็กทีม แชมเปียนชิป เพียงครั้งเดียวซึ่งทำให้พวกเขาเป็นทีมพ่อลูกคู่แรกที่คว้าแชมป์แท็กทีมในดับเบิลยูดับเบิลยูอี
ประวัติ.
การปรากฏตัวของ โดมินิก (2003-2010).
โดมินิกปรากฏตัวครั้งแรกในเวทีมวยปล้ำอาชีพเมื่อวันที่ 5 มิถุนายน ค.ศ. 2003 ในศึกสแมคดาวน์ ในตอนที่เขามีอายุเพียง 6 ขวบ เมื่อเขาอยู่ในฝูงชนพร้อมกับแม่และน้องสาวของเขาเฝ้าดู เรย์ มิสเตริโอ พ่อของเขาชนะและได้แชมป์ WWE Cruiserweight Championshipจากแมต ฮาร์ดี หลังการแข่งขัน โดมินิกโดดข้ามสิ่งกีดขวางและขึ้นไปบนสังเวียนเพื่อเฉลิมฉลองกับพ่อของเขา และเรย์ได้ยกโดมินิกขึ้นบนบ่าของเขา โดมินิกปรากฏตัวครั้งที่สองในวันที่ 11 ธันวาคม ในศึกสแมคดาวน์ ท่ามกลางฝูงชนอีกครั้ง โดยมีแม่และน้องสาวของเขา เฝ้าดูพ่อของเขาปล้ำกับบร็อก เลสเนอร์ ซึ่งเป็นแชมป์WWE Champion ในตอนนั้นโดยเป็นการปล้ำแบบไม่มีเข็มขัดแชมป์เป็นเดิมพันซึ่ง เรย์ เป็นฝ่ายพ่ายแพ้ไป
ในฤดูร้อนปี ค.ศ. 2005 โดมินิก ปรากฏตัวครั้งที่สามในดับเบิลยูดับเบิลยูอีเมื่ออายุได้ 8 ขวบ แต่คราวนี้มีบทบาทที่โดดเด่นมากขึ้นในฐานะต้นเหตุความบาดหมางระหว่างพ่อของเขากับเอ็ดดี เกร์เรโร ซึ่งคู่แข่งทั้งสองต่อสู้เพื่อชิงตัวเขา เอ็ดดีระบุว่าเขาเป็นบิดาผู้ให้กำเนิดของโดมินิก (ตามบท) ซึ่งเรย์สามารถเอาชนะเอ็ดดีในการแข่งขันแลดเดอร์แมทช์เพื่อชิงตัวโดมินิกในศึกซัมเมอร์สแลม (2005) เขาปรากฏตัวอีกสองครั้งในปี ค.ศ. 2006 ครั้งแรกที่เรสเซิลเมเนีย ครั้งที่ 22 โดยมีแม่และน้องสาวดูพ่อของเขาคว้าแชมป์ World Heavyweight Championship เป็นครั้งแรกเพื่อระลึกถึง เอ็ดดี เกร์เรโร ที่เสียชีวิตอย่างกะทันหัน และครั้งที่สองในวันที่ 15 กันยายนในศึกสแมคดาวน์ ซึ่งเขาได้ดูอยู่หลังเวทีขณะที่พ่อของเขาต่อสู้กับมิสเตอร์เคนเนดีโดยเรย์เป็นฝ่ายแพ้หลังจาก ชาโว เกร์เรโร ซึ่งเป็นหลานชายของเอ็ดดี และวิกกี เกร์เรโร ภรรยาของเอ็ดดี ได้ปรากฏตัวบนเวทีกับโดมินิก เพื่อหันเหความสนใจของเรย์ ในขณะที่เคนเนดีพลิกตัวเขากลับมาจับกด เขาปรากฏตัวอีกครั้งในวันที่ 12 มีนาคม ค.ศ. 2010 ในศึกสแมคดาวน์ คราวนี้เป็นความขัดแย้งระหว่างเรย์ และเดอะสเตรตเอดจ์ซะไซอะที (ซีเอ็ม พังก์, ลู้ก แกลโลส์ และ เซเรนา)